

**Қазақстан Республикасы Үкіметінің Қазақстан Республикасының Үкiметi мен Хорватия Республикасы Yкiметiнің арасындағы Сауда-экономикалық ынтымақтастық туралы келісімге қатысушы болмау ниеті туралы**

Қазақстан Республикасы Үкіметінің 2021 жылғы 17 сәуірдегі № 249 қаулысы

      Қазақстан Республикасының Үкіметі ҚАУЛЫ ЕТЕДІ:

      1. Қазақстан Республикасының Сыртқы істер министрлігі заңнамада белгіленген тәртіппен Хорватия Республикасының Yкiметiн Қазақстан Республикасы Үкіметінің 2002 жылғы 19 сәуірде Астанада жасалған Қазақстан Республикасының Үкіметі мен Хорватия Республикасы Yкiметiнің арасындағы Сауда-экономикалық ынтымақтастық туралы келісімге қатысушы болмау ниеті туралы хабардар етсін.

      2. "Қазақстан Республикасының Үкіметі мен Хорватия Республикасы Үкіметінің арасындағы Сауда-экономикалық ынтымақтастық туралы келісімді бекіту туралы" Қазақстан Республикасы Үкіметінің 2003 жылғы 19 ақпандағы № 175 қаулысының күші жойылды деп танылсын.

      3. Осы қаулы қол қойылған күнінен бастап қолданысқа енгізіледі.

|  |  |
| --- | --- |
| *Қазақстан Республикасының* *Премьер-Министрі* | *А. Мамин* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК